Βλέπεις ότι έχεις ανέβει κατηγορία στο bonus malus, στο τέλος της ασφαλιστικής περιόδου, δηλαδή όταν λήξει το συμβόλαιό σου. Και τότε, ουσιαστικά αναπροσαρμόζεται το ασφάλιστρο για το επόμενο συμβόλαιό σου.   Αν έχεις προκαλέσει ατυχήματα με το αυτοκίνητο, τότε σίγουρα θα ανέβεις κατηγορία στο bonus malus (εκτός αν έχεις κάλυψη προστασίας bonus malus) και τα ασφάλιστρά σου πιθανώς θα είναι πιο ακριβά στο επόμενο συμβόλαιο.   Κι αν σκέφτεσαι να αλλάξεις ασφαλιστική, για να γλιτώσεις τα ακριβότερα ασφάλιστρα, δυστυχώς δε λειτουργεί έτσι. Η αξιολόγησή σου στο σύστημα θα σε ακολουθήσει, άσχετα από την ασφαλιστική εταιρεία!